 Kurzusleírás (tematika)
	Kurzus neve: BA Kreatív kommunikáció
	

	A kurzus oktatója/i, elérhetősége(i): felelős: Erhardt Miklós mikloserhardt@yahoo.com
	

	Kód: B-MD-403 


	Tantervi hely:


	Javasolt félév:

5
	Kredit:

5
	Tanóraszám: 60

Egyéni hallgatói munkaóra:

	Kapcsolt kódok:
	Típus: gyakorlat 
	Szab.vál-ként felvehető-e?
	Szab.vál. esetén sajátos előfeltételek:


	

	A kurzus kapcsolatai (előfeltételek, párhuzamosságok):

Multimédia előkészítő stúdiumok 4. (előfeltétel)
	

	A kurzus célja és alapelvei: 
A hallgatók egyéni kutatás alapján választott témában, egyéni munkával rövid, on-line publikálható riport anyagot készítenek, amely az adott témát/jelenséget interjúkon, dokumentumfelvételeken illetve infografikai inzerteken keresztül mutatja be. Az elkészült anyagnak alkalmaznia kell a modern video-újságírás tartalmi, vizuális és szerkesztési elveit.

A feladat célja, hogy a hallgatók képesek legyenek audiovizuális, internet-komform formában feldolgozni mindennapi városi jelenségeket, közéleti témákat, ezzel egyrészt fokozva társadalmi érdeklődésüket, másrészt képessé téve őket arra, hogy minimális technológiával, autonóm módon forgassanak és szerkesszenek publikálható anyagokat.
A kurzus távlati feladatai között szerepel saját online publikációs csatorna elindítása, társadalmi kampányok elemzése illetve koncepcionálása, kampányanyagok egyéni illetve kiscsoportos elkészítése.

A kurzusfeladat kivitelezése során a hangsúly a hallgatók autonóm problémafelvető -és megoldó tervezői gyakorlatának megerősítésére kerül. A kurzus célul tűzi ki a diverz célközönséghez kalibrált, adekvát kommunikációs formák kutatását, artikulálását, a széles értelemben vett társadalmi kommunikáció áttekintését, az online tartalomszolgáltatás tervezési és kivitelezési fázisainak, folyamatainak megismerését, gyakorlását.
Általános cél, hogy a hallgató az Előkészítő stúdiumokon (1-2-3-4) elsajátított szaktudását és készségeit a félév során kiadandó önálló tartalomfejlesztési feladatok végrehajtásakor alkalmazni tudja.

	

	Tanulási eredmények (fejlesztendő szakmai és általános kompetenciák):

Tudás: Az online tartalomszolgáltatás tervezési és kivitelezési fázisainak, folyamatainak ismerete. Az önálló terep-kutatás módszereinek ismerete. Alkalmazott és autonóm médiaművészeti (audiovizuális, multimédia, új-média, médiakommunikáció) projektek tartalmainak magas szintű biztosítása.
Képesség: Koordinációs képesség a társadalmi mezőben, gyors reagálás váratlan szituációkra, artikulációs képesség, Alkalmazott és autonóm médiakommunikációs projektek konceptuális és gyakorlati szinten való koordinálása és kivitelezése.
Attitűd: Nyitottság, kritikus figyelem a társadalmi jelenségek, a kultúra és a tudomány más területei felé, problémaérzékenység, empátia; az esetleges megrendelői és társadalmi igények összehangolására képes professzionális attitűd elsajátítása.
Autonómia és felelősségvállalás: Önálló problémafelvetés -és kutatás, témafeldolgozás, nyitott, felelősségteljes részvétel a társadalmi kommunikációban.
	

	A kurzus keretében feldolgozandó témakörök, témák: 

· video-újságírás műfajai, technikái, szerkesztési elvei, gyakorlata, helye az online kommunikációban

· interjúkészítés tartalmi és technikai vonzatai

· társadalmi felelősség, érzékenyítés

· társadalmi célú kampányok esettanulmányai

· társadalmi kampány tervezése

· funkcionális adatvizualizáció

· médium-tudatosság fejlesztése


	

	Tanulásszervezés/folyamatszervezés sajátosságai: 

   A kurzus menete, az egyes foglalkozások jellege és ütemezésük (több tanár esetén akár a tanári közreműködés megosztását is jelezve:

Az feladatok előadáson majd szemináriumi formában kerülnek kiadásra, ahol lezajlik a kontextus, az előzmények megismertetése, a feladatok tartalmi, technikai kibontása. Ezt követően a feladattól függően a hallgatók egyénileg vagy kiscsoportos formában dolgoznak, rendszeres tanári konzultációval, illetve időszakos nagycsoport előtti prezentációkkal, ahol egymás munkáját is véleményezik.

   A hallgatók tennivalói, feladatai:

Az (on-line) órák illetve konzultációk rendszeres látogatása, a feladatok ütemezésének betartása, a munkafolyamat folyamatos dokumentálása, a kész munka elkészítése és prezentálása. 

A tanulás környezete: (pl. tanterem, stúdió, műterem, külső helyszín, online, vállalati gyakorlat stb.) A feladatokat otthoni munka során abszolválják a hallgatók. 

	

	Értékelés:

(Több tanár és tanáronként külön értékelés esetén tanáronként megbontva)

   Teljesítendő követelmények:

A hallgató feladatmegoldásában, aktivitásában valósuljanak meg a kurzus fentebb deklarált célkitűzései; koherens tervezési folyamat végén szakmailag értékelhető minőségű, önálló koncepción alapuló munkát prezentáljon / illetve konstruktív módon, felelősen vegyen részt a csoportos munkamegosztásban,  az adott feladat kiírásának megfelelően.

Értékelés módja: (milyen módszerekkel zajlik az értékelés {teszt, szóbeli felelet, gyakorlati demonstráció stb.})

A feladatok végrehajtási folyamatában legalább 1 köztes prezentáció alkalmával a tanár feljegyzést készít az egyes hallgatók aktivitásáról, a tervezési folyamat adott etapnak megfelelő állásáról, ami részét képezi az értékelési szempontoknak. A kész megoldásokat a hallgatók a félév végi kiértékelésen prezentálják, ahol azt a tanszék tanárainak bizottsága értékeli.

    Az értékelés szempontjai (mi mindent veszünk figyelembe az értékelésben): 
· A tervezési folyamat/ok koherenciája

· az órai/konzultációs/kollaborációs aktivitás intenzitása

· a kész megoldások szakmai minősége

	

	Az érdemjegy kiszámítása (az egyes értékelt követelmények eredménye hogyan jelenik meg a végső érdemjegyben? {pl. arányok, pontok, súlyok}):  

A három értékelési szempont egyenlő arányban (33%) jelenik meg a végső érdemjegyben.


	

	Ajánlott irodalom:
- Malcolm Mcluhan: A Gutenberg-galaxis, Trezor Kiadó, 2001. 
- Buldózer – Médiaelméleti antológia, szerk. Sugár János
http://mek.oszk.hu/00100/00140/html/ 

- Lev Manovich: Mi a film?
http://apertura.hu/2009/osz/manovich-3  

- Mark Deuze: A web és a webes újságírás típusai
https://mediakutato.hu/cikk/2003_03_osz/04_webes_ujsagiras 

- Adam Curtis: The Rise and Fall of the TV Journalist
https://www.youtube.com/watch?v=O9FaIyc4vpU 
- A MOME-index videoújságíró-képzés keretében elkészült hallgatói anyagok (szerverről)
- Önálló szoftverhasználat elmélyítéséhez az Előkészítő stúdiumokhoz megadott tutorialok és szakirodalmak.


	

	Egyéb információk:
	

	Máshol/korábban szerzett tudás elismerése/ validációs elv:
· teljeskörű beszámítás/elismerés lehetséges

	

	Tanórán kívüli konzultációs időpontok és helyszín:


	


